Olimpiese Somerspele 1916 - Wikipedia
Spele van die VIe Olimpiade
Gehou in Berlyn, Duitsland
Deelnemende lande 0
Deelnemende atlete 0
Openingseremonie Nie gehou nie
Sluitingseremonie Nie gehou nie
Amptelik geopen deur N.v.t.
Olimpiese vlam N.v.t.
Vorige Spele 1912: Stockholm (Swede)
Volgende Spele 1920: Antwerpen (België)
Die Olimpiese Somerspele 1916 (Duits: Olympische Sommerspiele 1916), amptelik bekend as die Spele van die VIde Olimpiade, sou in 1916 in Berlyn, Duitsland, gehou word. Na die uitbreek van die Eerste Wêreldoorlog in 1914 gaan die voorbereidings normaal voort, aangesien hulle nie verwag het dat die oorlog so lank sou duur nie. Uiteindelik word die Spele tog afgelas. Berlyn het 20 jaar later die Olimpiese Somerspele 1936 aangebied, die laaste spele voor uitbreek van die Tweede Wêreldoorlog.
Atleteoptog tydens die opening van die Duitse Stadion op 8 Junie 1913
Berlyn is op 4 Julie 1912 deur die Internasionale Olimpiese Komitee (IOK) in Stockholm as gashouer benoem. Ander kandidaatstede was Alexandrië, Amsterdam, Boedapest, Brussel en Cleveland.
Vir die Olimpiese Spele is die Duitse Stadion in Grunewald, destyds in die selfstandige stad Charlottenburg, opgerig. Die bouwerk het op 10 Augustus 1912 begin en op 8 Junie 1913 is die stadion ingewy. Dit is in 1934 afgebreek en deur die Olimpiese Stadion vir die Olimpiese Somerspele 1936 vervang.
Daar was ook planne vir 'n wintersportweek in Februarie met sportsoorte soos ski, sierskaats en yshokkie in die Swartwoud. Dit sou die voorloper van die Olimpiese Winterspele gewees het, wat vir die eerste keer in 1924 in Chamonix-Mont-Blanc, Frankryk, aangebied is.
↑ (en) Pelle, Kimberly D.; Findling, John E. (1996). Historical dictionary of the modern Olympic movement. Westport, Conn: Greenwood Press. pp. 47–53. ISBN 0-313-28477-6.
↑ (en) Guttmann, Allen (2002). The Olympics, a history of the modern games. Urbana: University of Illinois Press. p. 53. ISBN 0-252-07046-1.
↑ (en) Bill Mallon and Jeroen Heijmans, Historical Dictionary of the Olympic Movement (Scarecrow Press, 2011) xiv
↑ "Past Olympic host city election results" (in Engels). GamesBids. Geargiveer vanaf die oorspronklike op 10 November 2018. Besoek op 15 Januarie 2018.
↑ "The Olympic Summer Games Factsheet" (PDF) (in Engels). Internasionale Olimpiese Komitee. Geargiveer (PDF) vanaf die oorspronklike op 22 April 2020. Besoek op 15 Januarie 2018.
↑ (en) "Berlin Stadium Is Begun. Olympic Meeting Place to be at the Grunewald Race Course" (PDF). The New York Times. 11 Augustus 1912. Besoek op 15 Januarie 2018.
↑ (en) "60,000 Dedicate Berlin Stadium. Ten Thousand Pigeons Carry Address on Athletics and Patriotism to All Parts of Empire" (PDF). The New York Times. 9 Junie 1913. Besoek op 15 Januarie 2018.
(de) Karl Lennartz (1978). Die VI. Olympischen Spiele Berlin 1916, Dokumente. Carl Diem Institut. ISBN 3-88338-001-6.
Wikimedia Commons het meer media in die kategorie Olimpiese Somerspele 1912.
Ontsluit van "https://af.wikipedia.org/w/index.php?title=Olimpiese_Somerspele_1916&oldid=2211906"
Last edited on 20 Junie 2020, at 23:27
Die bladsy is laas op 20 Junie 2020 om 23:27 bygewerk.